[{"text_idx": "#000000", "text": "C\u0302efpag\u0302oPri niSekciojMalfermi la menuonVideojReceptojVeganismoSana vivstiloNovaj\u0302ojKontakto"}, {"text_idx": "#000001", "text": "Pri itala kuirarto verdire mi devas konfesi ke mi ne estis tro interesita g\u0302is relative antau\u0306nelonge. Tio havas klaran kialon, unue, oni konas nur kelkajn internaciajn pladojn kaj pensas ke nur tion oni mang\u0302as en Italio sed poste, mia koramiko estas italo (siciliano) kaj danke al li mi vizitis dufoje Italion c\u0302i jare kaj tio igis min iom pli esplori lian kuirarton kaj mi malkovradas multajn interesajn mang\u0302aj\u0302ojn! Dum nia vojag\u0302o en Romo en c\u0302i pasinta februaro, ni vizitis tradician etan restoracion kie kontrau\u0306 tre bona prezi ni povis gustumi pastaj\u0302ojn kaj mi decidis mang\u0302i nokojn. Estis la unua fojo por mi kvankam pri nokoj mi legis plurfoje c\u0302e veganaj forumoj. Sincere dirite, ne estas la plej bongusta mang\u0302aj\u0302o surtere sed mi s\u0302atis kaj g\u0302uste antau\u0306 unu semajno mi reau\u0306dis pri la nokoj kaj mi esploris. Mi unue faris kaj mi eraris plurfoje, sed c\u0302i foje pli atenteme mi sekvis c\u0302iujn pas\u0302ojn kaj legis plurajn rekomendojn kaj la fina rezulto estas tre kontentiga! Tiel do, mi volas kundividi g\u0302in kun vi c\u0302iuj!"}, {"text_idx": "#000002", "text": "Nokoj (itale gnocci kaj hispane n\u0303oquis)ne nur tradicias en Italio sed ankau\u0306 en Argentino kaj Urugvajo kie c\u0302iun 29an de c\u0302iu monato oni mang\u0302as nokojn (la kialon? oni trovas mil historiojn sur la reto, elektu vian plej s\u0302atatan!) Tie la giganta itala komunumo diskonigis multajn italajn mang\u0302aj\u0302ojn kiuj jam estas pure argentinaj \ud83d\ude42"}, {"text_idx": "#000003", "text": "1 kg da terpomoj (etaj se eble)300 gr da tritikfarunoOlivoleoSaloNigra piproPulvorigita ajlo"}, {"text_idx": "#000004", "text": "Lavu la terpomojn, boligu kaj sens\u0302eligu ankorau\u0306 varmetaj. Premu g\u0302in per premilo, spicu, salu kaj aldonu 2-3 kulerojn da olivoleo. Miksu c\u0302ion bone.Aldonu iom post iom la farunon al la premita terpomaj\u0302o. Aldonu iom kaj miksu c\u0302ion mane, sekve aldonu pli kaj tiel plu g\u0302is la tuta aldono de la faruno."}, {"text_idx": "#000005", "text": "Faru bulon kaj tranc\u0302u pecojn kaj sur tablo farunumita faru cilindron kaj longigu (vidu la fotojn) kaj sekve faru markon per la forko kaj poste tranc\u0302u!Varmigu akvon en granda kaserolo kaj kiam g\u0302i estu bolanta, aldonu la nokojn kaj kiam ili estos c\u0302e la supro, tiam vi povas pero tau\u0306ga ilo preni kaj meti en teleron."}, {"text_idx": "#000006", "text": "400 gr da natura tomato pistita. (eblas trovi tion en supermarktoj en dosoj)"}, {"text_idx": "#000007", "text": "Varmigu olivoleon en pato kaj aldonu la ajlerojn tranc\u0302itajn kaj lasu tie g\u0302is la ajleroj komencu flavig\u0302i, tiam aldonu la tomatsau\u0306con, iom da salo, iom da sukero kaj la sekigitan bazilion. Movu c\u0302ion bone kaj lasu nur kelkajn minutojn surfajre!"}, {"text_idx": "#000008", "text": "Retpos\u0302tadreso ne estos publikigita. Devigaj kampoj estas markitaj *"}, {"text_idx": "#000011", "text": "Ratatujo, el la okcitana kuirarto ;)"}, {"text_idx": "#000012", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj\nPastaj\u0302o kun kukurbetoBestaj rajtojUniversala Deklaracio de la Bestaj Rajtoj\nKunlaboruC\u0302u vi s\u0302atus kontribui al VeganArto? Ekzemple, vi povus verki recept-artikolojn. Ne hezitu kontakti nin, ec\u0302 se vi ne scias pri kiel specife kontribui! Nia retpos\u0302tadreso estas xx(c\u0302e)yy.zzLicenco CC 4.0"}, {"text_idx": "#000013", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]